Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: szóló 11/1994. (VI. 8.) MKM rendelet 26. §-ának (2) bekezdésében foglaltakat kell alkalmazni.
Paragraph Index: 866

(4) A nagykorú cselekvőképes személy jelentkezési lapját a jelentkező írja alá. A kiskorú személy jelentkezési lapját mind a két szülő, ha a kiskorú gyámság alatt áll, a gyám, továbbá — ha a jelentkező a tizennegyedik életévét betöltötte és nem cselekvőképtelen — a jelentkező írja alá. Nem kell a szülő aláírása, ha a szülői felügyeletet a bíróság megszüntette, korlátozta, szüneteltette, vagy ha a szülői felügyelet azért szünetel, mert a szülő cselekvő- 2000/52. szám képtelen vagy korlátozottan cselekvőképes, illetve ismeretlen helyen tartózkodik, vagy jogai gyakorlásában ténylegesen akadályozott. Azt, hogy a másik szülő aláírására nincs szükség, a szülői felügyeletet gyakorló szülőnek kell igazolnia.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes